Паказваючы мне памяшканні, дзе праходзяць заняткі аб’яднанняў, Сяргей Мікалаевіч не стаў чакаць майго напаміну, што пара б ужо падзяліцца праблемнымі кропкамі ў дзейнасці ДК — выказаўся, што, маўляў, і рады б паплакацца, ды толькі няма пра што: усё тут працуе як гадзіннік. А тэхнічны персанал — гонар дырэктара: найбольш артыстычныя прадстаўнікі калектыву яшчэ і граюць у пастаноўках! Вось якія ўстановы культуры функцыянуюць у Моталі — усё ў іх выдатна, ні ў чым яны, быццам бы, не маюць патрэбы! (Але расколіны ў сцэне глядзельнай залы я ўсё ж знайшоў, рамонт пакрыццю частковы або замена яго цалкам патрабуецца...)